title: Η διερεύνηση της σχέσης ανάμεσα στη συναισθηματική νοημοσύνη και της εργασιακή απόδοση των επαγγελματιών υγείας
title: Investigating the relationship between emotional intelligence and job performance of healthcare professionals
titleType: AlternativeTitle
Creators: name: Δεριζιώτη, Κωνσταντίνα
Publisher: name: Πανεπιστήμιο Δυτικής Αττικής
Year: 2024
Subjects: Συναισθηματική Νοημοσύνη
Eργασιακή απόδοση
Επαγγελματίες Υγείας
Συμπεριφορές υγείας
Emotional intelligence
Work performance
healthcare professionals
Work behaviors

description: Εισαγωγή: Οι νέες προκλήσεις στην παγκόσμια υγειονομική περίθαλψη απαιτούν από τους οργανισμούς να ενσωματώσουν όλους τους διαθέσιμους πόρους που θα συμβάλλουν σημαντικά στην βελτίωση της απόδοσής τους καθώς και στην παροχή ποιοτικότερων υπηρεσιών υγειονομικής περίθαλψης προκειμένου να μπορέσουν να επιβιώσουν στο ανταγωνιστικό εργασιακό περιβάλλον. Ένας παράγοντας που έχει βρεθεί να παίζει σημαντικό ρόλο στην εργασιακή απόδοση των επαγγελματιών υγείας είναι η συναισθηματική νοημοσύνη. Σκοπός: Να διερευνηθεί η σχέση ανάμεσα στη συναισθηματική νοημοσύνη και την ατομική εργασιακή απόδοση των νοσηλευτών λαμβάνοντας υπόψη τις κοινωνικό-πολιτισμικές συνθήκες του ελλαδικού χώρου. Μέθοδος: Το δείγμα περιλάμβανε 200 νοσηλευτές, 112 γυναίκες (56,0%) και 88 άνδρες (44,0%) ηλικίας 22-65 ετών (Μ.Ο=41,53, Τ.Α=11,35). Η συλλογή των δεδομένων πραγματοποιήθηκε μέσω της χρήσης των εξής ερωτηματολογίων αυτοαναφοράς: Του Ερωτηματολόγιου της Συναισθηματικής Νοημοσύνης ως Χαρακτηριστικό Προσωπικότητας (Trait Emotional Intelligence Questionnaire-Short Form;TEIQue-SF) και του Ερωτηματολογίου Ατομικής Εργασιακής Απόδοσης (Individual Work Performance Questionnaire;IWPQ). Αποτελέσματα: Βρέθηκε στατιστικά σημαντική διαφορά στη διάσταση της κοινωνικότητας της συναισθηματικής νοημοσύνης αναφορικά με την ηλικία (p=0,015). Επίσης οι αναλύσεις ιεραρχικής πολλαπλής παλινδρόμησης φανέρωσαν ότι i) τα έτη προϋπηρεσίας (p=0,004), η ευημερία (p&lt;0,001) και η κοινωνικότητα (p&lt;0,001) συνεισφέρουν σημαντικά στην πρόβλεψη της παραμέτρου της παραγωγικής απόδοσης, ii) η ευημερία (p=0,004) και η κοινωνικότητα (p&lt;0,001) συνεισφέρουν σημαντικά στην πρόβλεψη της παραμέτρου της δυνητικής απόδοσης και iii) η ευημερία (p=0,049) και η κοινωνικότητα (p=0,010) συνεισφέρουν σημαντικά στην πρόβλεψη της παραμέτρου της αντιπαραγωγικής συμπεριφοράς, αντίστοιχα. Συζήτηση: Στην βιβλιογραφία υπάρχει ένας περιορισμένος αριθμός ερευνών που να εξετάζει την επίδραση συγκεκριμένων διαστάσεων της συναισθηματικής νοημοσύνης σε συγκεκριμένες συμπεριφορές εργασιακής απόδοσης των νοσηλευτών. Υπό ένα ευρύτερο πρίσμα, τα ευρήματά μας συνάδουν με τα ευρήματα προηγούμενων μελετών που ανέδειξαν τον προβλεπτικό ρόλο της συναισθηματικής νοημοσύνης στην εργασιακή απόδοση των νοσηλευτών. Η διεξαγωγή μελλοντικών ερευνών θεωρείται επιτακτική ανάγκη προκειμένου να εντοπιστούν οι παράγοντες που συμβάλλουν στα επίπεδα εργασιακής απόδοσης των νοσηλευτών και να κατανοήσουμε τους τρόπους μέσω των οποίων η συναισθηματική νοημοσύνη των νοσηλευτών επιδρά στα επίπεδα εργασιακής τους απόδοσης. Λέξεις-κλειδιά: συναισθηματική νοημοσύνη, εργασιακή απόδοση, επαγγελματίες υγείας, εργασιακές συμπεριφορές